बे समावनो कक्राझार जिल्लानि गसाइगाव महकुमानि सिङाव थानाय 5 नं सरायबिल बियाबनि इउपिपिएल दोलोनि बिजाथि सिला बसुमतारीआ गावनि बियाबाव दर टु दर थांनानै बिसायख’थि फोसावदिंनाय मेलाव बाहागो लानानै खौरांगिरिनि सिगाङाव फोरमायोदि हारि, धोरोम आरो बोरोन सायख’वाजासे सरायबिल बियाबनि रायजो-राजाफोरनि अनसायनायजों बियो देरहागोना रोखा। सरायबिल बियाबाव बिपिएफ आरो बिजेपि एबा मोनबो दोलोआनो इउपिपिएलजों नांनो हानाय नङा होन्नानै बिथाङा बुंबावयो।